REPUBLIKA HRVATSKA

GRAD ZAGREB

OSNOVNA ŠKOLA PAVLEKA MIŠKINE

Sveti Duh 24, Zagreb
KLASA: 007-04/26-02/4
URBROJ: 251-131-2

U Zagrebu, 31.08.2026.
Z A P I S N I K 

s 10. sjednice Školskog odbora Osnovne škole Pavleka Miškine održane elektroničkim putem u ponedjeljak, 31.08.2026. s početkom u 9,00 sati.

Prisutni: Nikolina Matovina Hajduk, Martina Hrdalo, Marija Markl, Milica Konta, Goran Jukić, Lina Rajković, Maja Muškić Treber
Odsutni: 
Ostali prisutni: Vesna Vrbanović Jančić, ravnateljica, Darko Tukač, tajnik škole

Predsjednica Školskog odbora pozdravlja sve prisutne, konstatira kvorum i otvara sjednicu Školskog odbora čitajući i predlažući sljedeći:

DNEVNI RED

1. Verifikacija zapisnika s 9. sjednice Školskog odbora

2. Izvršenje zaključaka s 9. sjednice Školskog odbora

3. Prethodna suglasnost na Odluku o poslovno uvjetovanom otkazu Ugovora o radu

4. Različito

Predloženi dnevni red jednoglasno je usvojen.
Ad 1.)
Predsjednica Školskog odbora prelazi na prvu točku dnevnog reda odnosno na verifikaciju zapisnika s 9. sjednice Školskog odbora.

Primjedbi na zapisnik nema, te se isti usvaja jednoglasno.
Ad 2.)

Predsjednica Školskog odbora prelazi na drugu točku dnevnog reda te konstatira kako su svi Zaključci s 9. sjednice Školskog odbora izvršeni.
Ad 3.)

Predsjednica Školskog odbora prelazi na treću točku dnevnog reda te riječ daje ravnateljici koja članovima Školskog odbora pojašnjava kako je sukladno Odluci o organiziranju programa produženog boravka u Osnovnoj školi Pavleka Miškine za školsku godinu 2026./2027. došlo do smanjenja broja razrednih odjela produženog boravka u školskoj godini 2026./2027. te je obzirom na navedeno na radnom mjestu učitelja razredne nastave u programu produženog boravka valjalo utvrditi organizacijski višak. Ravnateljica nadalje navodi kako je pri određivanju osobe koju je potrebno proglasiti organizacijskim viškom vodila računa o trajanju radnog odnosa, starosti, te obvezama uzdržavanja koje terete radnike u skladu s člankom 115. stavkom 2. Zakona o radu te napominje kako je utvrdila da je Mateja Vandek organizacijski višak te kako prestaje potreba za njezinim radom u OŠ Pavleka Miškine.

Ravnateljica nadalje navodi kako Školski odbor prije donošenja odluke o poslovno uvjetovanom otkazu ugovora o radu treba dati prethodnu suglasnost.
Obzirom na navedeno ravnateljica predlaže da se Mateji Vandek uruči Odluka o poslovno uvjetovanom otkazu ugovora o radu.

Predsjednica Školskog odbora prijedlog ravnateljice stavlja na glasovanje te se on usvaja jednoglasno.

Zaključak 1/10
Daje se suglasnost da se Mateji Vandek uruči Odluka o poslovno uvjetovanom otkazu ugovora o radu.

Ad 4.)

Predsjednica Školskog odbora prelazi na četvrtu točku dnevnog reda te konstatira kako pod ovom točkom dnevnog reda nema daljnje rasprave.

Nakon što je iscrpljen dnevni red predsjednica Školskog odbora zaključuje sjednicu u 9,30 sati.

         Zapisničar                                                             Predsjednica Školskog odbora

     Darko Tukač, mag. admin. publ.


                       Martina Hrdalo, prof.  

